‎(ซีรีส์จาก NETFLIX)
‎ที่นี่ขอต้อนรับเจ้า โรส วอล์คเกอร์
‎คุณเป็นใคร
‎เจ้าฝันจนหาทางเล็ดรอดมาพบ ‎ลอร์ดมอร์เฟียสจนได้
‎(บทที่ 8: บทครอบครัว)
‎ราชาแห่งความฝัน
‎- ตอนนี้เจ้าต้องไปแล้ว ‎- ลูเซียนน์
‎นางไม่ควรอยู่ที่นี่
‎ก็ถูก แต่ข้าอยากให้นางอยู่ต่อ
‎ที่นี่น่ะที่ไหน
‎เจ้าอยู่ในดินแดนความฝัน
‎ที่ที่ผู้คนมาเยือนยามหลับ
‎งั้นตอนนี้ฉันหลับอยู่เหรอ นี่ฉันฝันอยู่ละสิ
‎ใช่ และข้าอยากรู้ว่าเจ้าหาข้าพบได้อย่างไร
‎ฉันได้ยินคุณพูดเรื่องน้องชายฉัน เขาอยู่ที่นี่เหรอ
‎เปล่า
‎รู้ไหมเขาอยู่ไหน
‎ไม่รู้
‎แต่ข้าคิดว่าเขาอาจจะอยู่กับ ‎หนึ่งในฝันร้ายที่หายไปของข้า
‎เธอคือฝันร้ายเหรอ
‎แล้วเธอต้องการอะไรจากเจด
‎ข้าไม่รู้
‎แต่ข้ารู้สึกว่ามันต้องมีอะไรเกี่ยวข้องกับเจ้า
‎ฉันเหรอ ทำไมล่ะ ฉันไปทำอะไรเข้า
‎ไม่ใช่สิ่งที่เจ้าทำ แต่คือสิ่งที่เจ้าเป็น
‎โทษทีนะ ฉันไม่เข้าใจอะไรพวกนี้เลย
‎ไม่หรอก
‎ดรีมวอร์เท็กซ์เป็นสิ่งที่เข้าใจยาก
‎ดรีมวอร์เท็กซ์คืออะไร
‎เจ้าไง
‎คืออย่างนี้ ทุกๆ สองสามพันปี
‎จะมีมนุษย์ผู้หนึ่งถือกำเนิดมา ‎พร้อมความสามารถในการฝันที่ทรงพลัง
‎นางเดินทางผ่านความฝันของผู้อื่นได้
‎เห็นชัดว่ามาได้ไกลถึงท้องพระโรงของข้า
‎ฉันแค่มาตามหาน้องชาย
‎ถ้าหาข้าพบในดินแดนความฝันได้ ‎เจ้าก็หาน้องเจ้าได้
‎ไม่ว่าโกลต์จะซ่อนเขาไว้ที่ใด
‎ยังไงล่ะ ฉันจะหาเจอได้ยังไง
‎ตอนนี้เจ้าหาน้องเจ้าในโลกแห่งยามตื่นต่อไป
‎แมทธิวจะคอยดูแลเจ้าที่นั่น
‎ยินดีรับใช้ โรส
‎เมื่อเขาอยู่กับเจ้า ข้าก็อยู่กับเจ้าด้วย
‎คืนนี้เมื่อเจ้าหลับ
‎เราจะออกตามหาโกลต์และน้องเจ้าด้วยกัน
‎ในฝันของเจ้า
‎เธอเป็นแค่ฝันร้ายใช่ไหม
‎เธอทำร้ายเขาไม่ได้ใช่ไหม
‎คราวนี้ตัวร้ายตัวไหนของฉันอีกล่ะ
‎จอห์นนี่ ซอร์โรว์
‎แฟนทอมออฟเดอะแฟร์
‎หรือด็อกเตอร์เดธกลับมาลองดีอีก
‎พายด์ไพเพอร์
‎ดูเหมือนเขาจะใช้เทคโนโลยีโซนิคล้ำสมัย
‎เพื่อควบคุมเด็กๆ ทุกหนแห่ง
‎นี่ดูจะเป็นงานของ…
‎เดอะ แซนด์แมน
‎ได้เวลาที่ฉันจะส่งไพเพอร์เข้านอน
‎ไม่เจอไพเพอร์ ไม่เจอใครเลย
‎เกรงว่าเรามาช้าไป ทุกคนโดนจับตัวไปแล้ว
‎เดี๋ยว
‎ได้ยินไหม
‎เพลงของไพเพอร์
‎ได้ยินไหมว่ามันดังมาจากไหน
‎ได้ยิน
‎เห็นนี่ไหม
‎เห็น และฉันไม่ชอบสิ่งที่เห็นเลย
‎กลับฐาน แซนด์แมน
‎อย่าห่วง
‎ฉันเอาอยู่
‎หนู
‎กลับมานี่ เจด เดี๋ยวนี้เลย
‎พวกมันมีมากเกินไป
‎- ช่วยด้วย ‎- ช่วยอยู่ ทนหน่อย
‎- ไม่ ‎- เจด
‎- ช่วยที ‎- เจด
‎ป้าคลาริซ
‎ลุงบาร์นาบี้
‎ผมบาดเจ็บ
‎มีใครอยู่ไหม
‎ไม่ต้อง
‎เราปล่อยเขาไว้ข้างล่างนั่นไม่ได้
‎เธอเปิดประตูนั่นเมื่อไหร่ มันจะหนีไปอีก
‎มันต้องได้บทเรียน
‎ป้าคลาริซ
‎มีใครอยู่ไหม
‎แมทธิว
‎ยูนิตี้ ไงคะ นี่โรสนะคะ
‎เป็นไงบ้างจ๊ะ คนดี
‎(ซัสเซกซ์ อังกฤษ)
‎คนที่หน่วยอุปถัมภ์เด็กเป็นยังไง หล่อนแย่ไหม
‎หล่อนไม่ยอมบอกเราว่าเจดอยู่ไหน
‎อ๋อ มันแน่อยู่แล้ว
‎ถ้าบอกเลยก็คงง่ายเกินไป
‎แต่หล่อนบอกเราเรื่องหนึ่ง
‎พ่อแม่อุปถัมภ์ของเจดเป็นเพื่อนๆ พ่อหนู
‎แปลว่าหล่อนก็บอกอะไรหนูบ้าง
‎จำเพื่อนพ่อหนูได้บ้างไหม
‎ไม่ได้ค่ะ แต่ถ้าทวดไม่ว่าอะไร
‎หนูคิดว่าจะอยู่ต่ออีกหน่อยและอาจจะ…
‎ได้สิจ๊ะ ได้เลย โรส
‎- รินให้นะครับ ‎- เชิญค่ะ
‎ยูนิตี้ ยุ่งอยู่หรือเปล่าคะ
‎มีนักข่าวหนุ่มน่ารักคนหนึ่งอยู่ที่นี่
‎เขาอยากสัมภาษณ์ทวดเรื่องโรคหลับใหล
‎ยูนิตี้
‎ทวดย้ำกับเขาแล้วว่าทวดหลับอยู่ตลอดเวลา
‎หนูวางสายละนะคะ ขอให้สนุกกับการเป็นคนดัง
‎นั่นโรส เหลนฉันค่ะ
‎เธออยู่ที่ลอนดอนเหรอครับ
‎เคยอยู่ค่ะ
‎ตอนนี้เธอกลับไปอยู่อเมริกา ที่ฟลอริดา
‎เหรอครับ ที่ไหนในฟลอริดา
‎เมืองชื่อเคปเคนเนดี
‎สำเนียงคุณเหมือนคนอเมริกันนะคะ ‎เคยไปไหมคะ
‎เคปเคนเนดีเหรอครับ ไม่เคย ‎แต่ทีนี้ผมคงต้องแวะไปแน่
‎(เคยเห็นเด็กชายคนนี้ไหม)
‎ใช้พรินเตอร์ได้แล้วเหรอ
‎ได้แล้ว
‎คิดว่าไง
‎อยากช่วยเธอติดใบปลิวนี่ไปทั่วเมือง
‎จริงเหรอ
‎- ขอจ่ายค่าพรินต์ได้ไหม ‎- เธอจ่ายแล้ว
‎ฉันคิดค่าห้องเธอแพงกว่าปกติ
‎ขอดูได้ไหม
‎อรุณสวัสดิ์
‎ต๊ายตาย โรส
‎ดูพวกคุณสิ ขอบ้างได้ไหม
‎ที่รัก คุณจะทำอะไรน่ะ
‎เอาไปติดไง
‎ใช่ แต่เราออกไปข้างนอกกับซินดี้ทั้งวัน
‎ซินดี้เอาไปติดด้วยก็ได้ ‎นายหน้าอสังหาของเราน่ะ นางเริด
‎ขอบคุณนะทุกคน
‎เซลด้าบอกว่าเราขอแบ่งไปบ้าง
‎ขอบคุณ
‎เดี๋ยวเราออกไปที่ถนนกัน ตอนไลต้าตื่น
‎เธอยังไม่ตื่นอีกเหรอ
‎ฉันอยากอยู่แบบนี้ตลอดไป
‎ผมก็เหมือนกัน แต่…
‎อะไรเหรอ
‎คุณควรจะตื่น ไปใช้ชีวิตจริงๆ ของคุณ
‎ไม่ใช่มีเซ็กซ์กับผีสามีของคุณ
‎คุณไม่ใช่ผี คุณคือความฝัน
‎ใช่
‎ผมว่าจะคุยกับคุณเรื่องนั้น
‎ถ้าผมเป็นความฝัน
‎ทำไมตอนคุณตื่น ผมถึงไม่หายไปล่ะ
‎- คุณไม่หายไปเหรอ ‎- ไม่
‎แล้วคุณทำอะไร
‎ผมก็ทำงาน ทำกับข้าว ออกกำลังกาย…
‎คุณไปทำงานเหรอ
‎ใช่
‎ทำอะไร
‎ในที่สุดผมก็สร้างบ้านของเราเสร็จ
‎อยากเห็นไหม
‎คุณ… สร้างบ้านเราเหรอ
‎มาสิ ผมจะพาคุณไปดู
‎ผมทำตามการออกแบบของคุณเต็มที่
‎แต่มีรายละเอียดนิดหน่อยที่ผมจำไม่ได้
‎เพอร์เฟกต์
‎นั่นห้องอะไร
‎ห้องนั้นยังไม่เสร็จดี
‎ทำไมถึงสร้างเปลนี่
‎เพราะมันเป็นฝันของเรา
‎ตอนนี้เราสองคนอยู่ที่นี่แล้ว มันอาจเป็นจริงได้
‎ยังไงล่ะ
‎คุณต้องอยู่กับผม
‎ที่นี่
‎ในบ้านเรา แบบที่เราตั้งใจไว้
‎ที่รัก
‎คุณก็รู้ว่ายังไงฉันก็ต้องตื่น
‎เธอตื่นแล้ว
‎จ้ะ
‎- เป็นอะไรไหม ‎- เปล่า
‎นั่นอะไร
‎ไม่ควรทำใช่ไหม
‎เปล่าเลย
‎คือฉันคิดว่าเราอาจจะเอาไปติด ‎ใกล้ๆ หน่วยงานอุปถัมภ์เด็ก
‎เพื่อให้ยัยคนนั้นรู้ว่าเราไม่ยอมแพ้
‎ฉันว่าหล่อนรู้ตั้งแต่เมื่อวานแล้วละ
‎ฉันแย่ขนาดนั้นเลยเหรอ
‎- ฉันควรไปขอโทษไหม ‎- ไม่ต้อง
‎ให้ฉันเอาไปติดแถบนั้นให้ดีไหม
‎นายท่าน ขอข้าช่วยได้ไหม
‎นี่ทั้งหมดที่เรารู้เกี่ยวกับโรสเหรอ
‎กับเจด วอล์คเกอร์
‎แต่ข้าว่าทุกอย่างในนั้น ท่านน่าจะรู้หมดแล้ว
‎ยกเว้นแต่ว่า…
‎ยกเว้นแต่ว่า ‎ทำไมนางจึงเข้ามายังท้องพระโรงของข้าได้
‎เจ้าว่าอย่างไร
‎ทำไมโกลต์จึงตั้งเป้าไปที่น้องชายนาง ‎ไม่ใช่ตัวนาง
‎ท่านอ่านเรื่องยูนิตี้ คินเคดหรือยัง
‎วันที่ท่านถูกจองจำ
‎มีผู้คนทั่วโลกที่หลับใหลและไม่อาจตื่นขึ้นมา
‎ยูนิตี้ คินเคดคือผู้รอดชีวิตคนเดียว ‎จากโรคที่พวกเขาเรียกว่า "โรคหลับใหล"
‎วันที่ท่านกลับมา นางตื่นขึ้น
‎โรส วอล์คเกอร์คือเหลนของนาง
‎ซึ่งดูเหมือนเป็นการบอกเป็นนัยว่า ‎การหายไปของข้าทำให้วอร์เท็กซ์กำเนิด
‎นั่นเป็นไปไม่ได้หรือ
‎การกำเนิดของวอร์เท็กซ์คือปรากฏการณ์ธรรมชาติ
‎ไม่มีผู้ใดรู้ว่าทำไมจึงเกิดขึ้น ข้าเองก็ไม่รู้
‎แต่ข้ารู้ว่าไม่มีอะไร ‎ทำให้มันเกิดขึ้นหรือสร้างมันขึ้นได้
‎พวกมันเกิดขึ้นเอง
‎งั้นนี่ก็เป็นเพียงเหตุบังเอิญ ‎ไม่ใช่ภัยคุกคามใกล้ตัว
‎สัญชาตญาณข้าบอกว่าไม่ใช่ ‎แต่คืนนี้เมื่อโรส วอล์คเกอร์หลับ
‎ข้าจะเห็นมันได้ชัดเจนขึ้น ขอนะ
‎แน่นอน
‎ฉันพยายามจะนึกถึงเพื่อนๆ พ่อให้ออก
‎แต่ไม่คิดว่าพ่อเคยมีเพื่อน
‎พ่อเป็นคนไม่เอาเพื่อนเอาฝูง
‎งั้นพอจะจำเพื่อนในก๊วนกอล์ฟ ‎หรือก๊วนดื่ม หรือ…
‎ผู้ชายแท้ที่แต่งงานและมีลูกแล้วทำอะไรอีกนะ
‎ถ้าพวกนั้นเหมือนพ่อฉันละก็ พวกนั้นก็ต้องมีกิ๊ก
‎แม่เธอถึงหย่ากับพ่อเธอสินะ
‎นั่นแค่เหตุผลเดียว
‎บางทีพ่อเธออาจไม่มีเพื่อนจริงๆ
‎ฉันถึงคิดว่าเราเริ่มที่เพื่อนบ้านของพ่อดีกว่า
‎นั่นน่ะเคยเป็นบ้านพ่อ บ้านเรา
‎ครั้งสุดท้ายฉันเจอเจดตรงนั้น เมื่อเจ็ดปีก่อน
‎ไม่เจอเขาเลยตั้งแต่นั้นเหรอ
‎พอแม่ฉันได้งานที่นิวเจอร์ซีย์ พ่อก็ตัดขาดเราเลย
‎เลิกจ่ายค่าเลี้ยงดูแม่กับฉัน
‎ไม่ยอมให้เราเจอหรือคุยกับเจดด้วย
‎แม่ฉันฟ้องศาล
‎แม่ไม่เคยยอมแพ้ แต่ฉันไปเรียนมหาวิทยาลัย
‎ฉันไม่ใช่พี่สาวที่ดีเท่าไหร่
‎ตอนนี้เธอก็ชดเชยอยู่ไง
‎พยายามอยู่
‎เข้ามา
‎หวัดดีค่ะ คุณรูบิโอ
‎ฉันไลต้า ฮอลล์ เพื่อนของโรส วอล์คเกอร์
‎ให้ช่วยอะไรคะ คุณฮอลล์
‎ฉันอยากแวะมาขอโทษเรื่องเมื่อวานน่ะค่ะ
‎ฉันรู้ว่างานคุณยากพออยู่แล้ว
‎โดยไม่ต้องรับมือกับความเศร้าของใครๆ
‎เพราะเหตุการณ์มันเป็นแบบนั้น ‎มันไม่ใช่เพราะคุณ
‎โรสอยากมา แต่…
‎แต่เธอออกไปตามหาน้องเธอ
‎เธอแค่อยากรู้ว่าเขาสบายดีไหม
‎ฉันแน่ใจว่าเขาสบายดี
‎มีทางที่คุณพอจะรู้ได้ไหมคะ ไปเยี่ยมเขาน่ะค่ะ
‎คุณไม่ต้องบอกเราก็ได้
‎ฉันไม่ได้อยากให้คุณมีปัญหา ‎แต่คุณได้ไปเยี่ยมติดตามผลไหมคะ
‎มีค่ะ แต่ฉันทำไม่…
‎ค่ะ ฉันเข้าใจ
‎ฉันขอโทษค่ะ
‎ฉันมาเพื่อจะบอกเท่านี้ละค่ะ
‎ขอบคุณที่สละเวลานะคะ คุณรูบิโอ
‎ผู้หญิงจากหน่วยงานอุปถัมภ์เด็กอยากแวะมา
‎มาทำอะไร
‎- มาเยี่ยมเจด ‎- หา
‎ทำไมจู่ๆ ถึงจะมาเอาตอนนี้
‎มัน… พวกเขาทำแบบนั้นแหละ เป็นปกติ
‎บอกหล่อนไปว่าไง
‎เอ่อ ฉันปฏิเสธเธอไม่ได้
‎ฉันบอกได้
‎โทรกลับไป
‎ได้ ฉันโทรเอง
‎ไม่คิดว่าจะทำให้ดูมีพิรุธเหรอ
‎ถ้าคุณไม่อยากให้เจดอยู่ เราคืนเขาไปก็ได้
‎ฉันไม่ยอมอดได้เงินเดือนละ 800 ดอลลาร์แน่
‎ไปเอามันขึ้นมานี่
‎ฉันจะคุยกับเขา ให้แน่ใจว่าเขาจะไม่หนีไปอีก
‎ไม่ ฉันจะคุยกับมันเอง
‎ขึ้นมา เจด
‎ไม่เป็นไรนะ
‎ผู้หญิงจากหน่วยงานอุปถัมภ์เด็ก ‎จะมาเยี่ยมแก
‎ถ้าทำตัวดี แกจะได้นอนเตียงตัวเองคืนนี้
‎ถ้าทำเราขายหน้าต่อหน้าผู้หญิงคนนี้
‎ฉันจะพาแกกลับลงไปห้องใต้ดิน
‎มัดมือแกกับท่อข้างล่างนั่น
‎แล้วจะอัดแกให้กระดูกหักทั้งตัว
‎เข้าใจไหม เจด
‎ไปอาบน้ำอาบท่าซะ
‎เอ้านี่ เดี๋ยวป้าจะทำอะไรให้กิน
‎ฉันน่ะพยายามหนีแล้ว
‎พุ่งตรงไปนิวยอร์กหลังเรียนจบมหาวิทยาลัย ‎เพื่อไปเป็นดาวละครเวทีบรอดเวย์
‎ก่อนจะขยับไปเป็นดาราหนัง ซีรีส์
‎นั่นสิ
‎แต่เดี๋ยวนี้น่ะนะ
‎ถ้าเราไม่ได้เป็นดาราหนังหรือซีรีส์
‎เราก็หางานที่บรอดเวย์ไม่ได้
‎พอยายตาย
‎ทิ้งบ้านน่าขันหลังนี้ไว้ให้ ฉันเลยกลับบ้าน
‎คิดถึงนิวยอร์กไหม
‎ก็ไม่มากอย่างที่คิดว่าน่าจะคิดถึง
‎นิวยอร์กน่ะโหดมาก ที่นี่ไม่ได้แย่ขนาดนั้น
‎ฉันจะเอาไปติดทางโน้นสักสองสามใบ
‎ถ้าคุณอยากจะ…
‎ได้เลย เดี๋ยวตามไป
‎แมทธิว นั่นนายเหรอ
‎ไม่ใช่ นั่นน่ะอีกา
‎ข้าเป็นนกเรเวน เข้าใจผิดกันทุกคน
‎นายมีตัวตนจริงๆ เหรอ
‎ที่จริงข้าคือความฝัน แต่จริงก็ได้เอ้า
‎แล้วตอนนี้มอร์เฟียสดูอยู่เหรอ
‎ใช่ ข้ารู้สึกได้ว่าท่านอยู่ในหัวข้า
‎เป็นความรู้สึกที่แปลกสุดๆ
‎เวร
‎อยากเจอท่านเหรอ
‎เปล่า แต่เขาบอกว่าตอนฉันหลับคืนนี้ ‎เขาจะไปอยู่ในฝัน
‎เขาจะช่วยฉันตามหาน้องชาย
‎แผนเป็นแบบนั้น
‎ข้าจะอยู่แถวนี้จนเจ้าหลับ ถ้าเจ้าต้องการข้า
‎ขอบใจ
‎ไม่เป็นไร แม่หนู
‎ถ้าคุณเจอหรือได้ข่าวเรื่องเขา ‎ส่งข้อความบอกด้วย
‎โอเคนะ ขอบคุณ
‎คุณถืออะไรอยู่น่ะ
‎หวัดดี
‎เรากำลังตามหาเด็กชื่อเจด วอล์คเกอร์
‎ตอนนี้เขาคงอายุ 12 แล้ว
‎เขาหายไปนานแค่ไหน
‎เขาก็ไม่เชิงว่าหายไป แต่มีคนรับเขาไปเลี้ยง
‎แต่ทางหน่วยงานไม่บอกเราว่าเขาอยู่ไหน
‎- ถ้าจะขอไว้ได้ไหม ‎- ได้เลย
‎ไว้เจอกันนะ
‎ได้ หวังว่าคงเจอกัน
‎เพื่อนคุณเหรอ
‎เปล่า แต่เขารับใบปลิวไป เขาอาจจะโทรมา
‎ฉันจะให้เบอร์คุณไปนะ
‎เธอนี่เป็นเพื่อนที่น่ารักจริงๆ โรส วอล์คเกอร์
‎เขาเรียนเก่ง
‎ช่วยงานบ้าน
‎ไม่เคยบ่น
‎ไม่รู้จะทำยังไงเลยค่ะ ถ้าไม่มีเขา
‎ใช่ไหม บาร์น
‎ใช่
‎ดีใจที่ได้รู้
‎เธอดูดีนะ เจด
‎ดูมีความสุข
‎ขอบคุณครับ
‎ถ้าจะขอคุยกับคุณสองคนตามลำพังได้ไหม
‎แค่อัปเดตข้อมูลน่ะ
‎อยากไปรอที่ห้องไหม ลูก
‎ง่ายๆ ค่ะ
‎แค่อยากอัปเดตให้เป็นไปตามข้อมูลล่าสุดของเจด
‎โรงเรียน ประกันของเจด เรื่องทั่วไปน่ะค่ะ
‎เจดยังเรียนที่ ‎โรงเรียนประถามคาลโลว์รึเปล่าคะ
‎ดีใจมากที่เจอคุณครับ คุณรูบิโอ
‎ดีใจที่เจอเธอเหมือนกันจ้ะ เจด
‎สวัสดีค่ะ ให้ช่วยอะไรคะ
‎ผมมีคำถามครับ
‎เคยเห็นเด็กชายคนนี้ไหมครับ
‎ป้าคลาริซกับฉันอยากให้แกรู้ว่าเราทึ่งมาก
‎ที่แกเอาข้อความนี้ไปใส่กระเป๋าแม่นั่น
‎(ช่วยผมด้วย)
‎ผมเสียใจ
‎ไม่ แกไม่ได้เสียใจ
‎แต่เดี๋ยวจะเสียใจแน่
‎ทุกคนอยู่ไหน
‎คงไปนอนกันหมดแล้ว
‎แถวเคปเคนเนดีนี่พอค่ำแล้วก็ไม่มีอะไรทำ
‎ตอนกลางวันก็ไม่มีเหมือนกัน
‎ก็นั่นละที่ฉันชอบ
‎มาคิดๆ ดูนะ ฉันอาจจะย้ายกลับมาอยู่
‎ทำไมล่ะ กลับมาทำอะไร
‎ไม่รู้สิ
‎ก่อนแม่ฉันตาย ฉันกะจะไปเรียนปริญญาโท
‎พยายามเป็นนักเขียน
‎อาจจะเหมือนคุณกับนิวยอร์ก
‎โอ๊ย อย่าได้เหมือนเลย
‎ไม่ ก็ชีวิตคุณน่ะอยู่ที่นี่
‎คุณมีบ้านนี้
‎มีคนที่รักคุณ คุณมีดอลลี่
‎โรส คิดเหรอว่าฉันอยากอยู่ที่นี่
‎คอยทำความสะอาดให้บาร์บี้กับเคนน่ะ
‎อย่าเข้าใจผิดนะ ฉันรักคู่นั้น พวกเขาเป็นคนดี
‎แต่ถ้าพรุ่งนี้บรอดเวย์โทรมา ‎ฉันจะขายไอ้บ้านเฮงซวยนี่ซะ
‎แล้วจะไม่คิดถึงคนพวกนี้อีกเลย
‎ไปเรียนซะ
‎เขียนนิยาย… เกี่ยวกับฉัน
‎แต่เขียนซะตอนนี้ ตอนที่ฉันยังสวยพอจะ ‎แสดงเป็นตัวเองในหนัง
‎เพราะนี่ไม่ใช่ความฝันฉันเลย
‎ทนหน่อยนะ น้องพี่
‎พี่กำลังไปหา
‎เธออยู่นี่แล้ว หนุ่มๆ
‎เธออยู่นี่ โลกเอ๋ย
‎โรสมาแล้ว
‎เปิดม่าน
‎สาดแสงไฟ
‎บรรเลงเลย หนุ่มๆ
‎คนเราน่ะมีของหรือไม่มีของ
‎หนุ่มๆ จ๋า ฉันน่ะมีของ
‎ปลื้มไหมจ๊ะ
‎ฉันน่ะมีของ
‎โอเค สาวๆ ฟังให้ดี
‎ฉันจะพูดแค่หนนี้หนเดียว
‎นี่ไม่ใช่หน้าจริงของฉัน
‎แล้วนี่ก็ไม่ใช่หน้าจริงของฉันเหมือนกัน
‎ฮาล คุณต้องขึ้นมาช่วยผมตรงนี้
‎หม่ามี้ไม่มีมือแล้ว
‎โรส
‎ฉันมีความสัมพันธ์กับประโยค
‎มันเลี่ยงไม่ได้
‎เจอกันโดยบังเอิญ
‎ที่พัฒนาไปเป็นสิ่งที่สำคัญมากขึ้นสำหรับเราทั้งคู่
‎ทุกคนรู้เรื่องฉันกับประโยค
‎ตอนนี้
‎ฉันมีความยินดีที่จะอ่านมัน
‎เพื่อให้เข้าไปสู่หอสมุดรัฐสภาอเมริกา
‎โรส
‎เบบี๋ เปิดประตูที
‎ให้ผมขึ้นรถ บาร์บ ไม่ขำแล้วนะ
‎ที่รัก เปิดประตูที
‎บาร์บี้ เปิดประตู ไม่ขำแล้วนะ
‎ให้ผมขึ้นรถสิ บาร์บ
‎เร็วสิ
‎คนดี ผมต้องขึ้นรถ ‎โอเคไหม ให้ผมขึ้นรถเถอะนะ
‎นี่มันอะไรกัน ฉันนึกว่าเราตามหาเจดซะอีก
‎เราตามอยู่
‎งั้นทำไมฉันอยู่ในฝันของเพื่อนล่ะ
‎เพราะเจ้าดึงดูดฝันผู้อื่นมาสู่เจ้า
‎บาร์บี้ โธ่ ผมทำอะไรผิด
‎ระวังไว้ อย่าหลงลืมตัวเองไปในความฝันพวกนี้
‎ใช้เวลาสักครู่ หาทางของเจ้าเอง
‎ไม่อยากเชื่อเลย
‎ในที่สุดเราก็มาถึงที่นี่
‎ประตูชัยแห่งพอร์เพนไทน์
‎การเดินทางของเรายาวนานจริงๆ คุณบาร์บาร่า
‎เราได้พบและสูญเสียมิตรที่ดีไป ‎ระหว่างการเดินทาง
‎ชีวิตมากมายนักที่เสียไป มาร์ติน เทนโบนส์
‎เพราะอะไรเล่า
‎การผสมของเส้นด้ายเงินกับโรสควอตซ์
‎พอร์เพนไทน์เป็นมากกว่านั้น ท่านหญิง ‎อย่างที่ท่านรู้ในห้วงลึกของจิตใจ
‎ดรีมวอร์เท็กซ์คืออะไร
‎มันคืออะไร มันทำอะไร
‎ขอสารภาพ มีคำถามที่แม้แต่ข้าก็ไร้คำตอบ
‎แต่ข้าบอกเจ้าได้ว่าวอร์เท็กซ์
‎มีพลังที่จะฝันเพื่อสร้างโลกหรือทำลายโลกได้
‎นั่นคือ…
‎เซลด้า
‎ตอนนางอายุเท่าน้องชายเจ้า
‎แม่กับพ่อไล่ฉันบอกว่าไปให้พ้นๆ ‎ฉันก็เลยมาที่สุสานเก่านี่
‎ไม่มีใครเข้าใจฉัน
‎ไม่มีใครใส่ใจ
‎ไม่มีใครเข้าใจ นอกจากชานทัล
‎ชานทัลโผล่มา ทำให้ฉันเห็นว่า ‎เธอคือพี่น้องทางจิตวิญญาณของฉัน
‎ฉันกับเธอเป็นวีรสตรีกอทิก
‎เจ้าสาวลับของเหล่าทาสไร้ใบหน้า ‎แห่งราตรีไร้นาม
‎ของปราสาทแห่งความปรารถนาอันน่าผวา
‎เธอหลงทางเหรอ
‎ที่นี่คือบ้านนาง
‎นั่นคือสิ่งที่คนส่วนใหญ่แสวงหาเมื่อพวกเขาฝัน
‎บ้านเหรอ
‎เจ้ารู้ไหมว่าบ้านของเจดอยู่ที่ไหน
‎(เห็นเด็กคนนี้ไหม ช่วยผมด้วย)
‎รู้จักบ้านนี้ไหม
‎นี่คือบ้านตอนเราเป็นเด็ก ดูสิ
‎เจ้าทำได้
‎เจ้าหาฝันของน้องเจ้าพบ
‎ทีนี้เราต้องตามหาโกลต์
‎เขาไม่ใช่สมาชิกในแกลเลอรีตัวร้ายของฉัน
‎เขาคือศัตรูผู้ทรงพลังที่สุดที่เราเคยพบ
‎ราชาแห่งฝันร้าย
‎เขามาเพื่อพรากฉันไปจากเธอ
‎ฉันไม่ยอมให้เป็นแบบนั้นแน่
‎ขอบใจ แซนด์แมน
‎แต่ศึกนี้คือศึกของฉัน
‎ของฉันแต่ผู้เดียว
‎เดี๋ยวก็รู้
‎เจด กลับมาเถอะ
‎เราจะทำยังไงต่อ จะหาเขาเจอได้ยังไง
‎หยุดนะ ราชาแห่งฝันร้าย ‎ไม่งั้นฉันจะส่งแกทั้งคู่ไปดินแดนความฝัน
‎เจด
‎ฉันคือผู้พิทักษ์เหล่านักฝัน
‎ฉันคือลอร์ดแห่งอาณาจักรความฝัน
‎ฉันคือแซนด์แมน
‎เจ้าน่ะรึแซนด์แมน
‎นางบอกเจ้าเช่นนี้รึ
‎นางอยู่ไหน เจ้านายเจ้าน่ะ
‎ถอยไป
‎เจด เราไม่ได้มาเพื่อทำร้ายนายนะ
‎ท่านต้องการข้า ไม่ใช่เขา
‎พระเจ้าช่วย แม่
‎นั่นไม่ใช่แม่ของเจ้า โรส
‎โรส
‎นั่นพี่เหรอ
‎พี่ตามหานายไปทั่วเลย
‎แม่ พี่โรสไง พี่โตแล้ว
‎ขอโทษนะ เจด
‎แม่ แกทำอะไรแม่น่ะ
‎เจด เจด มองพี่นี่
‎นั่นไม่ใช่แม่เรา
‎แม่เราไม่อยู่ที่นี่ แต่พี่อยู่ ‎พี่อยากให้นายบอกมาว่านายอยู่ไหน
‎ผมอยู่นี่ไง
‎ไม่ใช่ เจดดี้ นี่เป็นความฝัน
‎ตอนนายตื่นน่ะ นายอยู่ที่ไหน
‎นายเขียนนี่เหรอ
‎(ช่วยผมด้วย)
‎ลุงบาร์นาบี้บอกว่าเขาจะอัดผมให้กระดูกหักทั้งตัว
‎- บาร์นาบี้คือใคร ‎- ป้าคลาริซไม่มีทางห้ามเขาได้
‎ป้าคลาริซกับลุงบาร์นาบี้อยู่ที่ไหน
‎อยู่ที่บ้าน ลุงกับป้าอยู่ที่โฮมแลนด์
‎ที่ไหน โฮมแลนด์อยู่ที่ไหน เจด
‎มาเถอะ โกลต์ เราต้องไปแล้ว
‎ขอโทษนะ แซนด์แมน
‎ได้เวลาตื่นแล้ว เจด
‎เดี๋ยว ไม่
‎ลาก่อน โรส วอล์คเกอร์
‎หยุด อย่าเพิ่ง เจด บอกพี่ก่อนว่านายอยู่ไหน
‎โรส
‎รอใครอยู่เรอะ
‎เปล่า
‎อรุณสวัสดิ์
‎คุณทำให้ฉันทำใจยากที่จะจากไปเช้านี้
‎ตั้งใจไว้แบบนั้น
‎ฟังผมก่อน
‎คุณอยู่ที่นี่ ในฝันของผม
‎แปลว่ามีสิ่งที่ไม่เหมือนเดิม บางอย่างเปลี่ยนไป
‎ถ้าคุณเลือกจะอยู่ที่นี่ได้…
‎คุณอาจจะเลือกอยู่ต่อก็ได้
‎คิดดูสิ เรามีชีวิตแบบที่เราฝันไว้มาตลอดได้
‎มีลูก
‎สร้างครอบครัว
‎ไลต้า
‎นี่คือความฝัน
‎อะไรก็เป็นไปได้
‎พระเจ้า
‎เกิดอะไรขึ้น
‎(ค้นหาบุคคล)
‎(บาร์นาบี้ คลาริซ โฮมแลนด์)
‎(พบหนึ่งผลลัพธ์)
‎(8620 ถ.ไวร์กราส โฮมแลนด์ ฟลอริดา)
‎ไลต้า ฉันเจอเขาแล้ว เจอเจดแล้ว
‎- หา ‎- เจอเจดแล้ว
‎แป๊บนะ
‎ท่านรู้ไหมว่าชีวิตเขาเป็นยังไงในโลกแห่งยามตื่น
‎มนุษย์ไม่อาจใช้ชีวิตในความฝันได้
‎ตราบใดที่เขาอยู่ที่นั่น เด็กนั่นก็ไม่มีชีวิต
‎หรือมีโอกาสจะมีชีวิต
‎เด็กนั่นถูกทำร้าย
‎เขาทุกข์ทรมาน
‎เจ้าใช้ความทุกข์ทรมานนั่น
‎เพื่อสร้างความฝันที่เจ้าปกครองได้
‎ข้าไม่ได้คิดจะปกครอง
‎ข้าอยากเป็นแค่ความฝัน ไม่ใช่ฝันร้าย
‎เพื่อให้แรงบันดาลใจ ไม่ใช่เพื่อข่มขวัญ
‎นั่นไม่ใช่ทางเลือกของเจ้า
‎เราไม่ได้เลือกเพื่อจะเกิดขึ้นมา
‎หรือเลือกว่าเราเกิดขึ้นมาอย่างไร
‎ถูกแล้ว
‎- แต่เราเปลี่ยนได้ ‎- ไม่ได้
‎เราแต่ละตนล้วนมีหน้าที่รับผิดชอบ
‎กระทั่งข้าเองก็ไม่ได้มีอิสระที่จะเลือก ‎เป็นสิ่งอื่นที่ไม่ใช่ตัวข้า
‎ผู้อื่นก็เช่นกัน
‎หากที่พูดเป็นจริง
‎เหตุใดความฝันและฝันร้ายอื่นๆ
‎เลือกจะทิ้งที่นี่ไป เมื่อท่านจากไปล่ะ
‎ไม่ใช่ทุกตนที่เลือกจะจากไป ‎และแทบทุกรายกลับมาแล้ว
‎ท่านคิดว่าพวกนั้นกลับมาเพราะรักท่านรึ
‎หรือเพราะพวกเขาหวั่นกลัว ‎สิ่งที่ท่านจะทำกับพวกเขา
‎ถ้าพวกเขาไม่กลับมา
‎เพราะข้าไม่กลัว
‎เจ้าควรจะกลัว
‎การมีฝันร้ายก็เพื่อเผยความกลัวของนักฝัน
‎เผื่อว่าพวกเขาอาจได้เผชิญกับมัน
‎บางทีการอยู่ในความมืดสักสองสามพันปี ‎อาจเผยความกลัวของเจ้าก็ได้
‎ก็ยังดีกว่าทำให้ผู้อื่นหวาดกลัว
‎แม้แต่ฝันร้ายก็มีฝันได้ นายท่าน
‎เจ้าคิดว่าการลงโทษนางไม่ยุติธรรมรึ
‎ข้าก็เคยเป็นอย่างอื่น
‎ก่อนที่ท่านจะแต่งตั้งข้าเป็นบรรณารักษ์ของท่าน
‎เราล้วนเปลี่ยนไป นายท่าน
‎แม้แต่ท่านเองก็ตาม อาจเปลี่ยนไปสักวัน
‎ลูเซียนน์ ข้าเข้าใจว่าเมื่อข้าไม่อยู่
‎เจ้าต้องตัดสินใจต่างๆ แทนข้า
‎และข้าซาบซึ้งใจนัก
‎แต่ตอนนี้ข้ากลับมาแล้ว
‎เจ้ากลับไปห้องสมุดได้
‎เจดใช่ไหม
‎พี่สาวเธอส่งฉันมา
‎พี่สาวเธอ โรสน่ะ
‎คุณเข้าไปไม่ได้นะคะ
‎น้องชายฉัน เจดน่ะ เขาอยู่ที่บ้านนั้น
‎เขาอยู่ข้างในหรือเปล่า เขาเป็นอะไรไหมคะ
‎(หน่วยชันสูตรฟลอริดา)
‎ในนั้นไม่มีใคร
‎มีแค่ศพผู้ใหญ่สองราย
‎ไม่ว่าน้องชายคุณจะอยู่ไหน เขาไม่ได้อยู่ที่นี่
‎คุณรู้จักพี่สาวผมได้ไง
‎ฉันไม่รู้จัก
‎แต่ฉันตั้งตารอจะได้พบพี่เธอ
‎คำบรรยายโดย ศมน จิตติบุญเรือน